นินจาฮาโตริ

นินจาฮาโตริ (; โรมาจิ: "Ninja Hattori-kun") เป็นการ์ตูนญี่ปุ่น เรื่องและภาพโดยฟุจิโอะ ฟุจิโกะ (เอ.) เมื่อปี พ.ศ. 2525 โดยมีแรงบันดาลใจจากนินจาตระกูลฮัตโตริซึ่งเป็นตระกูลของนินจาของญี่ปุ่นที่รับใช้โชกุนโทกูงาวะ ต่อมาได้ถูกสร้างเป็นละครโทรทัศน์ อนิเมะ และภาพยนตร์ (นำแสดงโดย ชิงโงะ คะโตะริ) สำหรับในประเทศไทยอนิเมะเรื่องนินจาฮาโตริ เคยจัดจำหน่ายในรูปแบบวีซีดี และดีวีดีโดย โรส เอ็นเตอร์เทนเมนท์ คอร์ปอเรชั่น (ในนามของโรส แอนิเมชั่น) โดยใช้ชื่อว่า "นินจาฮัตโตริ" และออกอากาศทางสถานีวิทยุโทรทัศน์ไทยทีวีสีช่อง 3 และออกอากาศซ้ำทาง ช่อง ทรู สปาร์ก จัมพ์ ช่อง 445
เนื้อเรื่อง.
มิตซึบะ เคนอิจิ นักเรียนประถมวัย 11 ปี มีนิสัยดื้อรั้น เกียจคร้าน ทั้งยังมีผลการเรียนที่ไม่น่าพึงใจสร้างความปวดหัวแก่ผู้ปกครองและครูประจำชั้นเป็นอันมาก ช่วงเวลานั้นได้มีนินจาสำนักอิงะนามว่าฮาโตริ คันโซ ขอเข้ามาพำนัก ณ บ้านของครอบครัวมิตซึบะเพื่อฝึกฝนวิชานินจาในเมืองใหญ่ ซึ่งฮาโตริจะคอยช่วยเหลือและแก้ปัญหาเฉพาะหน้าต่าง ๆ ที่เคนอิจิก่อขึ้นอยู่เสมอ ๆ ต่อมาไม่นานนักฮาโตริ ชินโซ น้องชายของฮาโตริ ชินโซ และชิชิมารุ สุนัขนินจาจากสำนักอิงะได้เข้ามาอยู่ร่วมบ้านมิตสึบะเพื่อช่วยเหลือฮาโตริ คันโซในการดูแลเคนอิจิที่มักก่อปัญหาวุ่นวายในฐานะกัลยาณมิตร โดยเฉพาะช่วยเหลือเคนอิจิในการสานสัมพันธ์กับยูเมะโกะ เพื่อนนักเรียนที่เคนอิจิหลงรัก
ตามท้องเรื่องจะมีเคมุมากิ และคาเงะชิโยะ นินจาและแมวนินจาจากสำนักโคงะคอยกลั่นแกล้งและสร้างปัญหาแค่เคนอิจิอยู่เสมอ เมื่อเคนอิจิไปฟ้องฮาโตริ ฮาโตริก็จะหาวิธีการแก้แค้นตามความปรารถนาของเคนอิจิในแทบทุกตอน และบางครั้งเคนอิจิก็ถูกเคมุมากิยุแยงให้ทะเลาะกับฮาโตริเสียเอง ในตอนจบของเรื่อง ฮาโตริก็ออกจากบ้านมิตซึบะเพื่อไปฝึกฝนวิชาต่อไป
รายชื่อตอน.
Season 3.
- ในวันที่ 4 มกราคม พ.ศ. 2568 การออกอากาศในช่อง 9 Mcot HD ในช่วงตอนที่ 2 ของการออกอากาศนินจาฮาโตริรีเทิร์นได้มีการออกอากาศตอนซ้ำ ได้แก่ ตอนที่ 7-A เรื่องราวของการเอาชีวิตรอดในความมืดมิด<br>
- วันที่ 11 มกราคม พ.ศ. 2568 การออกอากาศในช่อง 9 Mcot HD ในช่วงตอนที่ 2 ของการออกอากาศนินจาฮาโตริรีเทิร์นได้มีการออกอากาศตอนซ้ำ ได้แก่ ตอนที่ 7-B โฮ่งเหมียว, ประจันศึกฟุตบอลนินจา<br>
- วันที่ 18 มกราคม พ.ศ. 2568 การออกอากาศในช่อง 9 Mcot HD ในช่วงตอนที่ 2 ของการออกอากาศนินจาฮาโตริรีเทิร์นได้มีการออกอากาศตอนซ้ำ ได้แก่ ตอนที่ 8-A การบ้านเพิ่มเป็น 1,000 เท่ามันก็หนักเกินไป!<br>
- วันที่ 25 มกราคม พ.ศ. 2568 การออกอากาศในช่อง 9 Mcot HD ในช่วงตอนที่ 2 ของการออกอากาศนินจาฮาโตริรีเทิร์นได้มีการออกอากาศตอนซ้ำ ได้แก่ ตอนที่ 8-B จักรยานกลไกที่สุดยอดมากๆ<br>
Season 5.
หมายเหตุ
การออกอากาศ.
นินจาฮาโตริ ถูกสร้างเป็นละครโทรทัศน์ทั้งหมด 2 ซีซั่น ซีซั่นแรก ออกอากาศเมื่อวันที่ 7 เมษายน – 28 กันยายน พ.ศ. 2509 และซีซั่น 2 ออกอากาศเมื่อวันที่ 3 สิงหาคม พ.ศ. 2510 – 25 มกราคม พ.ศ. 2511 ทางสถานีโทรทัศน์เพื่อการศึกษาแห่งประเทศญี่ปุ่น (NET) ส่วนรูปแบบอนิเมะ ในเวอร์ชัน 1981 ออกอากาศเมื่อวันที่ 28 กันยายน พ.ศ. 2524 – 25 ธันวาคม พ.ศ. 2530 ทางสถานีโทรทัศน์ทีวีอาซาฮิ มีจำนวนตอนทั้งหมด 694 ตอน และเวอร์ชัน 2013 ออกอากาศเมื่อวันที่ 13 พฤษภาคม พ.ศ. 2556 – 16 กุมภาพันธ์ พ.ศ. 2558 ทางสถานีโทรทัศน์ทีวีอาซาฮิ มีจำนวนตอนทั้งหมด 52 ตอน
ในส่วนประเทศไทย เคยจัดจำหน่ายในรูปแบบวีซีดี และดีวีดีโดย โรส เอ็นเตอร์เทนเมนท์ คอร์ปอเรชั่น (ในนามของโรส แอนิเมชั่น) โดยใช้ชื่อว่า "นินจาฮัตโตริ" ออกอากาศทางสถานีวิทยุโทรทัศน์ไทยทีวีสีช่อง 3 และรีรันทางทรูสปาร์คจัมพ์ ทรูวิชั่นส์ ช่อง 445 ปัจจุบันลิขสิทธิ์ในการเผยแพร่และออกอากาศเป็นของการ์ตูนคลับมีเดีย เฉพาะเวอร์ชัน 2013 โดยใช้ชื่อว่า "นินจาฮาโตริ รีเทิร์น" โดยเผยแพร่ผ่านทางยูทูป Cartoon Club Channel ทุกวันอาทิตย์ เวลา 9:00 น. สัปดาห์ละ 2 ตอน หลังจากนั้นตั้งแต่วันที่ 9 มิถุนายนเป็นต้นไป ทางยูทูป Cartoon Club Channel ได้เพิ่มการเผยแพร่จากเดิม 2 ตอน เป็น 4 ตอน/สัปดาห์ ต่อมาเมื่อ 11 มกราคม 2568 ได้ปรับเวลาเผยแพร่ใหม่เป็นทุกวันเสาร์-อาทิตย์ 10:00 น. วันละ 1 ตอน โดยวันเสาร์เป็นตอนส่วน A และวันอาทิตย์เป็นตอนส่วน B และออกอากาศทางช่อง 9 MCOT HD หมายเลข 30 ทุกวันเสาร์ - อาทิตย์ เวลา 7:30 - 8:00 น. ในรายการช่อง 9 การ์ตูน และตั้งแต่วันที่ 15 มิถุนายน ได้ย้ายเวลาออกอากาศเป็น 8:30 - 9:00 น. ตั้งแต่วันที่ 12 ตุลาคม ลดวันออกอากาศเหลือแค่ทุกวันเสาร์ 8:30 - 9:00 น. โดยตั้งแต่ 4 มกราคม 2568 ได้ปรับการออกอากาศเป็นตอนใหม่ในตอนแรก และในตอนที่ 2 เป็นตอนรีรันตอนเก่า และตั้งแต่วันที่ 2 กุมภาพันธ์ 2568 ได้กลับมาออกอากาศในวันอาทิตย์อีกครั้งนึง.